Document ID: /roh_data/filtered/fineweb-2-filterrobots_roh.jsonl.gz/38478

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
|Persunas d'instrucziun da la pratica / Persunas d'instrucziun|
|Mediateca|
|Linguas|
|Plan d’instrucziun 21|
|Program da curs furmaziun cuntinuada|
|Links nizzaivels|
|Arrivar|
|Entrar|
|Purschida da la scola auta|
Pli gugent communabel che sulet. Quai vala spezialmain per l’introducziun dal plan d’instrucziun 21 en vossa scola. Per che quest plan haja success, ston las persunas d’instrucziun parter lur ideas ed experientschas en lur team, sa barattar davart novas metodas da l’instrucziun orientada a las cumpetenzas e s’avrir communablamain per novs cuntegns. Pli gugent communabel che sulet vala dentant era per vus sco manadra u manader da scola. La SAPGR As sustegna cun ina purschida multifara en connex cun il svilup da vossa scola: cun perfecziunaments a l’intern da la scola e cun ina purschida da cussegliaziun e coaching sin mesira.
Cundiziuns da basa per il perfecziunament a l’intern da la scola

Durada

1 di

Custs
|L’emprim di da curs vegn finanzià dal chantun e realisà tenor sias cundiziuns.|

Team

L’uffizi per la scola populara ed il sport ha fixà ils teams per scolas pli pitschnas che ston frequentar communablamain il curs.

Linguas dals curs

Linguas dals curs èn tudestg, talian e per part rumantsch
Colliaziun: parter savida
Las persunas d’instrucziun da voss teams han frequentà differents curs e realisà l’emprendì en lur instrucziun. Uss vala quai da parter la savida e las experientschas e da las render fritgaivlas per l’entir team. Durant quest di vegnan las experientschas da fin qua cun il plan d’instrucziun consolidadas ed approfundadas sistematicamain. Malsegirtads vegnan messas ord via e success vegnan festivads.
Furmaziun per in svilup persistent
La furmaziun per in svilup persistent è in’idea directiva dal plan d’instrucziun 21. Ella duai penetrar en tut ils roms e sensibilisar scolaras e scolars che lur pensar e far stettia en in connex durabel, global. Il perfecziunament a l’intern da la scola profundescha questa idea directiva e mussa pussaivladads da la realisar en l’instrucziun.
Cumpetenzas transversalas
Cumpetenzas persunalas, metodicas e socialas vegnan promovidas pli sistematicamain ch’avant cun il nov plan d’instrucziun. Il perfecziunament demussa co che questas cumpetenzas transversalas pon vegnir integradas en l’instrucziun ed en il mintgadi da scola. Latiers vegnan prendidas sut la marella cumpetenzas transversalas concretas e demussads tips pratics per promover il svilup da strategias d’emprender per scolaras e scolars.
Medias ed informatica
Medias ed informatica n’è betg be in rom da scola, mabain in modul ch’enritgescha l’instrucziun en tut ils roms e sin tut ils stgalims. Il perfecziunament focusescha sin la realisaziun didactica dal modul medias ed informatica e mussa vias co che las cumpetenzas da diever en ils singuls champs spezials pon vegnir promovidas.
Accumpagnar e render visibel l’emprender
L’orientaziun a las cumpetenzas mida il focus dal preschentar ed intermediar cuntegns a l’emprender accumpagnà da la scolaras e dals scolars. Latiers duain experientschas d’emprender vegnir fatgas conscientas e tematisadas. Tut en il senn da “visible learning” vegnan introducids en quest curs elements e demussadas pussaivladads concretas per l’instrucziun.
Pensums
Buns pensums èn il punct central d’ina instrucziun orientada a las cumpetenzas. Dentant co pon tals pensums guardar or, che activeschan scolaras e scolars e pussibiliteschan process d’emprender effectivs? En quest curs vegn approfundada questa dumonda ed illustrada cun blera pratica.
Differenziar ed individualisar
Uffants e giuvenils sa differenzieschan individualmain. Confurm a quai sa differenziescha lur emprender. En il perfecziunament vegn mess il focus sin ambients d’emprender individualisads. Nus demussain co che differenziaziun ed individualisaziun en l’instrucziun pon stgaffir in’armonisaziun optimala ed uschia far pussaivel in emprender orientà a las cumpetenzas per tuttas scolaras e tut ils scolars.
Valitar
Il tema diagnosa, promover, valitar ha ina muntada speziala en l’instrucziun orientada a las cumpetenzas. A medem temp è il tema dentant ordvart pretensius. Il perfecziunament tematisescha anc ina giada ils cuntegns dal SchiWE “diagnosa, promover, valitar”, approfundescha els ed animescha d’elavurar ina atgna pratica da valitar per la scola scola. Plinavant mussa el las pussaivladads co che valitaziuns summativas sin basa da pensums pon vesair or.
|23.11.19 - Trinationale Transfertagung zum Forschungsprojekt „Sprachförderung im Kindergartenalltag in Dialekt und Standardsprache im Kontext von Mehrsprachigkeit“|
|27.11.19 - Theater an der PHGR - Max und seine Klasse|
|28.11.19 - MINTnet-Veranstaltung "Kryptographie von Cäsar bis RSA"|